รมช.มท.ชวนเครือข่ายกว่า 1.5 พันคน หนุน แพทย์-พยาบาล ฝ่าวิกฤติโควิด-19
นายนิพนธ์ บุญญามณี รมช.มหาดไทย ประกาศ หนุน จนท.ทำงานเต็มที่ พร้อมชวนเครือข่ายแพทย์ฉุกเฉินกว่า 1500 คน เป็นกองหนุนให้ แพทย์-พยาบาล ฝ่าวิกฤติโรคโควิด-19 ที่ จ.สงขลาวันที่ 27 มี.ค.63 นายนิพนธ์ บุญญามณี รมช.มหาดไทย ลงตรวจราชการในพื้นที่จังหวัดสงขลา พร้อมพบปะและให้กำลังใจหัวหน้าส่วนราชการในจังหวัดสงขลา ในฐานะเป็นหน่วยงานที่ปฏิบัติในพื้นที่ โดยมี นายจารุวัฒน์ เกลี้ยงเกลา ผู้ว่าราชการจังหวัดสงขลา รองผู้ว่าราชการจังหวัดสงขลา นายอำเภอทั้ง 16 อำเภอ สาธารณสุขจังหวัดสงขลา ปลัดองค์การบริหารส่วนจังหวัดสงขลา และหน่วยงานที่เกี่ยวข้องเข้าร่วมประชุม ณ ห้องประชุม ชั้น 5 ศาลากลางจังหวัดสงขลา อำเภอเมือง จังหวัดสงขลาหลังจากที่รัฐบาล โดยกระทรวงมหาดไทย กระทรวงสาธารณสุข ได้มอบนโยบายแนวทางต่างๆ มาให้กับทางจังหวัด ในส่วนของการป้องกันการระบาดของไวรัสโควิด-19 มา ระยะหนึ่งแล้ว ครั้งนี้รมช.มหาดไทย ได้เดินทางมาพบปะ และให้กำลังใจผู้ปฏิบัติงานในพื้นที่ พร้อมทั้งมาร่วมรับฟังปัญหาหลักๆ ในพื้นที่ว่า หลังจากที่ได้ดำเนินการมาระยะหนึ่งแล้ว ขณะนี้การทำงาน มีปัญหาหรืออุปสรรคอย่างไรบ้าง รวมถึงจะมีแนวทางในการแก้ปัญหา ไปในทิศทางใด ทั้งนี้เพื่อนำปัญหา และข้อเสนอแนะจากการประชุมครั้งนี้ เพื่อนำข้อเสนอแนะเข้าสู่ที่ประชุมคณะรัฐมนตรีต่อไป ในอันที่จะนำไปสู่แนวทางการทำงาน ให้มีประสิทธิภาพมากยิ่งขึ้น เพื่อร่วมกันป้องกันการแพร่ระบาดของโรคโควิด-19ในการนี้ได้ประสานขอรับการสนับสนุน งบประมาณ บุคลากร อาสาสมัคร จาก อบจ. เทศบาล ให้ดำเนินการสนับสนุนอุปกรณ์การแพทย์ เช่น หน้ากาก ชุด ppe เป็นต้น พร้อมทั้งสนับสนุนงบประมาณเชิงยับยั้ง ป้องกันภัยฯ ของกรมป้องกันให้ผู้ว่าราชการจังหวัดได้ใช้ในการแก้ปัญหาโรคโควิด-19 ด้วย และยินดีสนับสนุนขยายวงเงินดังกล่าวกับทางจังหวัด เพื่อให้การแก้ปัญหามีประสิทธิภาพมากยิ่งขึ้น ทั้งยังได้เสนอแนวทางสำรองบุคลากรทางการแพทย์ ทั้งหมอ พยาบาล อาสา จากบุคลากรที่เกษียณอายุแล้วแต่ยังมีสุขภาพแข็งแรง เข้ามาช่วยเสริม หากจำเป็นพร้อมอาสาสมัคร ที่ผ่านการอบรม FR. จากสถาบันการแพทย์ฉุกเฉิน อีกประมาณ 1500 คน ของ อบจ. ไว้เป็นกองหนุนการทำงานให้แก่ แพทย์ พยาบาลและเจ้าหน้าที่ทุกฝ่าย รมช.มหาดไทย กล่าว
นายนิพนธ์ บุญญามณี รมช.มหาดไทย ประกาศ หนุน จนท.ทำงานเต็มที่ พร้อมชวนเครือข่ายแพทย์ฉุกเฉินกว่า 1500 คน เป็นกองหนุนให้แพทย์-พยาบาล ฝ่าวิกฤติโรคโควิด-19 ที่ จ.สงขลา
โควิด-19,ไวรัสโคโรนา,ไวรัสโคโรน่า,COVID-19,นิพนธ์ บุญญามณี,รมช.มหาดไทย,เครือข่ายแพทย์ฉุกเฉิน,ข่าวทั่วไป